CELEX: 22006D0041
Language: el
Date: 2006-03-10 00:00:00
Title: Απόφαση της Μικτής Επιτροπής του ΕΟΧ αριθ. 41/2006, της  10ης Μαρτίου 2006 , για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

1.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 147/64
            
         
      ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 41/2006
   της 10ης Μαρτίου 2006
   για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε με την απόφαση αριθ. 107/2005 της Μικτής Επιτροπής του ΕΟΧ, της 8ης Ιουλίου 2005 (1).
            
         
               (2)
            
            
               Είναι σκόπιμο να επεκταθεί η συνεργασία των συμβαλλομένων μερών της συμφωνίας για να συμπεριληφθεί η απόφαση 2004/387/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, περί της διαλειτουργικής παροχής πανευρωπαϊκών υπηρεσιών ηλεκτρονικής διακυβέρνησης στις δημόσιες διοικήσεις, τις επιχειρήσεις και τους πολίτες (IDABC) (2).
            
         
               (3)
            
            
               Επομένως, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας από 1ης Ιανουαρίου 2006,
            
         ΑΠΟΦΑΣΙΖΕΙ:
   Άρθρο 1
   Το πρωτόκολλο 31 της συμφωνίας τροποποιείται όπως ορίζεται στο παράρτημα της παρούσας απόφασης.
   Άρθρο 2
   Η παρούσα απόφαση τίθεται σε ισχύ την επομένη της τελευταίας κοινοποίησης προς τη Μικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (3).
   Η απόφαση εφαρμόζεται από 1ης Ιανουαρίου 2006.
   Άρθρο 3
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 10 Μαρτίου 2006.
      
         
            Για τη Μικτή Επιτροπή του ΕΟΧ
         
         
            Ο Πρόεδρος
         
         R. WRIGHT
         
      
   
   
      (1)  ΕΕ L 306 της 24.11.2005, σ. 45.
   
      (2)  ΕΕ L 144 της 30.4.2004, σ. 65, όπως διορθώθηκε από την ΕΕ L 181 της 18.5.2004, σ. 25.
   
      (3)  Έχουν αναφερθεί συνταγματικές απαιτήσεις.
   
      ΠΑΡΑΡΤΗΜΑ
      Το άρθρο 17 [τηλεματική ανταλλαγή δεδομένων μεταξύ διοικήσεων (IDA)] του πρωτοκόλλου 31 της συμφωνίας τροποποιείται ως εξής:
      
                  α)
               
               
                  Ο τίτλος αντικαθίσταται από το ακόλουθο κείμενο:
                  «Τηλεματική ανταλλαγή δεδομένων»
               
            
                  β)
               
               
                  Το κείμενο της παραγράφου 1 αντικαθίσταται από το ακόλουθο κείμενο:
                  «Τα κράτη ΕΖΕΣ συμμετέχουν, από την 1η Ιανουαρίου 1997, στα έργα και τις δραστηριότητες των κοινοτικών προγραμμάτων που αναφέρονται στην παράγραφο 5 στοιχείο α) σύμφωνα με το πρόγραμμα εργασίας του προσαρτήματος 3 του παρόντος πρωτοκόλλου, και από την 1η Ιανουαρίου 2006 συμμετέχουν στα έργα και τις δραστηριότητες του κοινοτικού προγράμματος που αναφέρεται στην παράγραφο 5 στοιχείο β), στο βαθμό που τα εν λόγω έργα και δραστηριότητες στηρίζουν άλλες μορφές συνεργασίας των συμβαλλομένων μερών.»
               
            
                  γ)
               
               
                  Στην παράγραφο 2 η λέξη «πρόγραμμα» αντικαθίσταται από «προγράμματα» και η έκφραση «παράγραφος 4» αντικαθίσταται από «παράγραφος 5».
               
            
                  δ)
               
               
                  Στην παράγραφο 3 η έκφραση «παράγραφος 4» αντικαθίσταται από «παράγραφος 5 στοιχείο α)».
               
            
                  ε)
               
               
                  Μετά την παράγραφο 3 παρεμβάλλεται η ακόλουθη παράγραφος:
                  «4.   Τα κράτη ΕΖΕΣ συμμετέχουν πλήρως, από την αρχή της συνεργασίας, στο πρόγραμμα που αναφέρεται στην παράγραφο 5 στοιχείο β), χωρίς δικαίωμα ψήφου, στα σχετικά με τον ΕΟΧ τμήματα της Πανευρωπαϊκής Επιτροπής Ηλεκτρονικής Διακυβέρνησης (PEGSCO), η οποία βοηθά την Ευρωπαϊκή Επιτροπή στην εκτέλεση, διαχείριση και ανάπτυξη του εν λόγω προγράμματος, όσον αφορά τα έργα που αφορούν τον ΕΟΧ στο πλαίσιο του προγράμματος.»
               
            
                  στ)
               
               
                  Η παράγραφος 4 μετατρέπεται σε παράγραφο 5.
               
            
                  ζ)
               
               
                  Ενσωματώνεται το εξής εδάφιο στην παράγραφο 5 πριν από το πρώτο εδάφιο:
                  
                              «α)
                           
                           
                              με σκοπό τη συμμετοχή από την 1η Ιανουαρίου 1997:»
                           
                        
            
                  η)
               
               
                  Στο τέλος της παραγράφου 5 προστίθεται το εξής σημείο:
                  
                              «β)
                           
                           
                              με σκοπό τη συμμετοχή από την 1η Ιανουαρίου 2006:
                              
                                          —
                                       
                                       
                                          
                                             32004 D 0387: Απόφαση 2004/387/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, περί της διαλειτουργικής παροχής πανευρωπαϊκών υπηρεσιών ηλεκτρονικής διακυβέρνησης στις δημόσιες διοικήσεις, τις επιχειρήσεις και τους πολίτες (IDABC) (ΕΕ L 144 της 30.4.2004, σ. 65), όπως διορθώθηκε με την ΕΕ L 181 της 18.5.2004, σ. 25.»